Ir-Regolament tal-Kummissjoni (KEE) Nru 3661/92
tat-13 ta' Diċembru 1992
li jemenda miżuri fir-rigward ta' l-applikazzjoni ta’ l-organizzazzjoni komuni fis-suq taċ-ċanga u tal-vitella bħala riżultat ta’ l-emendi ta’ ċerti kodiċi ta’ NM fin-nomenklatura magħquda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekononomika Ewropea,
Wara li kkunsidrat ir-Regolament tal-Kunsill (KEE) Nru 234/79 tal-5 ta’ Frar 1979 dwar il-proċedura biex taġġusta n-nomenklatura tat-Tariffi Doganali Komuni uzati għall prodotti agrikoli [1], kif emendati bir-Regolament (KEE) Nru 3209/89 [2], u partikolarment l-Artikolu 2(2) tiegħu,
Billi r-Regolament tal-Kummissjoni (KEE) Nru 2505/92 [3] li jemenda l-Annessi 1 u 11 tar-Regolament tal-Kunsill (KEE) Nru 2653/87 ta’ 23 ta’ Lulju 1987, dwar in-nomenklatura tat-tariffa u ta’ l-istatistika u dwar it-Tariffa Doganali Komuni [4] għamel ċerti emendi għan-nomenklatura għas-suq taċ-ċanga u l-vitella, billi bħala riżultat huwa meħtieġ li jkun aġġustat ir-Regolament tal-Kunsill Nru 305/63 tas-27 ta’ Gunju ta’ 1968 dwar l-organizzazzjoni komuni tas-suq taċ-ċanga u tal-vitella [5], kif l-aħħar emendat bir-Regolament (KEE) Nru 2066/92 [6] (6) u numru ta’ mizuri li jaffettwaw dan is-settur;
Billi l-mizuri li hemm provvediment dwarhom f’dan ir-Regolament huma bi qbil ma’ l-opinjoni tal-Kumitat Amministrattiv għaċ-Ċanga u l-Vitella.
ADOTTAT DAN IR-REGOLAMENT:
Artikolu 1
Ir-Regolament (KEE) Nru 305/63 huwa b'hekk emendat kif ġej:
1. L-Artikolu 1 huwa emendat kif ġej:
(a) Il-Paragrafu 1 (a):
- Il-kodiċi NM 01029010 sa 01029037 huma mibdula bil-kodiċi NM 01029005 sa 01029079
(b) Il-Paragrafu 1 (b):
- Il-kodiċi NM 01021000 huwa mibdul bil-kodiċi NM 010210.
- Il-kodiċi NM 16021590 huwa mibdul bil-kodiċi NM 16025031 sa 16025030
(ċ) Il-Paragrafu 2 (a) huwa mibdul b’dan li gej:
"(a) annimali tal-fart tfisser:
annimali ħajjin ta’ l-ispeċi tal-fart apparti milli għal annimali l-oħra ta' nisel pur li jidħlu taħt is-sub-intestaturi 01029005 sa 01029079 tan-nomenklatura magħquda;".
2. L-ewwel subparagrafu ta’ Artikolu 6(1) huwa mibdul b’dan li gej:
"Meta l-kondizzjonijiet stabbiliti fil-paragrafu 2 ikunu milħuqa, xiri ’l ġewwa minn aġenziji ta' intervent f’wieħed jew aktar Stati Membri jew f’reġjun ta’ Stat Membru ta’ kategorija waħda jew aktar, gruppi ta’ kwalitajiet jew kwalità, li għandhom ikunu ddeterminati, ta’ laħam frisk jew imkessaħ li jidħlu fil-kodiċi NM 02011000 u 02012020 sa 02012050 li joriġinaw fil-Komunità jistgħu jiġu organizzati taħt proċeduri ta' l-offerti magħmula bl-iskop li jkun hemm sostenn raġjonevoli tas-suq, wara li tkun ikkunsidrat l-iżvilupp staġjonali f'dak li jirrigwarda l-qatla."
3. It-tieni subparagrafu ta’ l-Artikolu 10(2) gie mibdul bis-segwenti:
"Il-prezz ta' l-offerta ħieles-fuq-il-fruntiera' għandu jkun stabbilit b'referenza lejn l-aktar possibbilitajiet rappreżentativi tax-xiri, f'dak li jirrigwarda l-kwalità u l-kwantità, kif misjuba matul perjodu li jrid ikun stabbilit qabel ma tkun iddeterminata l-levy bażika, għall-annimali tal-fart u għall-laħam frisk u mkessaħ ta’ dawk it-tipi elenkati fis-subintestaturi 0201 10 00 u 0201 20 20 sa 0201 20 50 tas-Sezzjoni (a) ta’ l-Anness, li tieħu akkont, inter alia:
(a) is-sitwazzjoni dwar il-forniment u t-talba;
(b) il-prezzijiet tas-suq dinji għall-laħam iffriżat ta' kategorija li hija kompetittiva mal-laħam frisk jew mkessaħ;
(ċ) esperjenza fl-imgħoddi"
4. Dan l-Anness huwa mibdul bl-Anness 1 għal dan ir-Regolament.
Artikolu 2
Ir-Regolament tal-Kummissjoni (KEE) Nru 536/77 tat-18 ta’ Marzu ta’ 1977 li jistabbilixxi regoli għal applikazzjoni ta’ levy fuq iċ-ċanga u l-vitella u li jemenda r-Regolament tal-Kummissjoni (KEE) Nru 950/68 dwar it-Tariffa Doganali Komuni [7], kif l-aħħar emendat bir-Regolament (KEE) Nru 3988/87 [8] huwa b'hekk emendat kif ġej:
1. Artikolu 9 (1) huwa mibdul b’dan li ġej:
"1. Għall-iskop tal-levies,
a) "Karkassi ta’ l-annimali tal-fart" għall-iskopijiet tal-kodiċi NM 02011100 u 02021000 tfisser il-karkassi sħaħ ta’ l-annimali maqtula wara li jiġu żvinati, imnaddfa u mqaxxra, importati bi, jew mingħajr fdalijiet imwaħħla. Meta l-karkassi jiġu importati mingħajr l-irjus, dawn ta’ l-aħħar għandhom ikunu separati mill-karkassa mill-għaksa (atloido-occipital) tan-naħa warranija tar-ras. Meta importati mingħajr is-saqajn, dawn ta’ l-aħħar iridu jkunu ġew maqtugħa min-naħa tal-polz (carpo-metacarpal) jew min-naħa ta' l-għaksa (tarso-metacarsal) ta’ sieq; karkassa tinkludi l-parti ta’ quddiem tal-karkassa u li tikkonsisti fl-għadam kollha u l-parti mgħaddma, l-għonq u l-ispalel li għandhom aktar min għaxar pari kustilji;
(b) "Nofs karkassa ta’ l-annimali tal-fart" għall-iskopijiet tal-kodiċi NM 02011100 u 02021000 tfisser il-prodott li jirriżulta mid-diviżjoni simetrika tal-karkassa sħiħa min-nofs ta' kull naħa ċervikali, dorsali, tal-ġenbejn u vertebrali u min-nofs ta’ l-għadma tan-nofs tas-sider u ta’ l-għaqda ta' l-għadam tal-ġenbejn (ischiopubic symphiysis); "nofs karkassa" tinkludi l-parti ta’ quddiem tan-nofs karkassa u li jkun fiha l-għadam kollu, il-parti mgħaddma, l-għonq u l-ispalel li jkollhom aktar minn għaxar kustiliji.
(ċ) "Il-kwati kkumpensati" għall-iskopijiet tal-kodiċi NM 02012020 u 02022010 huma magħmula min jew:
- il-parti ta’ quddiem li tikkonsisti fl-għadam kollu u l-parti mgħaddma, l-għonq u l-ispalel, u maqtugħin fl-għaxar kustilji; u naħa ta’ wara li tikkonsisti fl-għadam kollu u l-koxxa u l-kustilja tal-flett u maqtugħin mit-tielet kustilja, jew
- il-parti ta’ quddiem li tikkonsistu fl-għadam kollu u l-parti mgħaddma, l-għonq u l-ispalel, u maqtugħin fil-ħames kustilja bil-falda u s-sider mwaħħlin; u l-parti ta’ wara tinkludi l-għadam kollu u l-koxxa u l-kustilja tal-flett u maqtugħin mit-tmien kustilja.
Il-partijiet tan-naħa ta’ quddiem u tan-naħa ta’ wara li jikkonsistu fil-‘kwarti kkumpensati’ għandhom ikunu importati fl-istess ħin u f’ammonti ndaqs u l-użin totali tan-naħa ta’ quddiem irid ikun daqs dak tan-naħa ta’ wara; b'dana kollu, differenza bejn iż-żewġ piżijiet ta’ żewg partijiet tal-konsenja hija permissibli basta li din ma teċċedix 5 % tal-piż tal-parti l-aktar tqila (naħa ta’ quddiem jew in-naħa ta’ wara);
(d) "Il-partijiet ta’ quddiem mhux separati" għall-iskopijiet tal-kodiċi NM 02012030 u 02022030 tfisser il-parti ta’ quddiem tal-karkassa li tikkonsisti f’dawk l-għadam u l-partijiet mgħaddma, l-għonq u l-ispalel, b’minimu ta’ erba’ pari ta’ kustilji u massimu ta’ għaxar pari kustilji (l-ewwel erba’ pari ta’ kustilji jridu jkunu sħaħ, l-oħrajn jistgħu jiġu maqtugħa) bi jew mingħajr il-parti rqiqa tad-dgħif;
(e) "Il-partijiet ta’ quddiem separati" għall-iskopijiet tal-kodiċi NM 0201 20 30 u 0202 20 30 tfisser il-parti ta’ quddiem ta’ nofs il-karkassa u tikkonsisti fl-għadam kollu u n-naħat mgħaddma, l-għong u l-ispalel, b’minimu ta’ erba’ pari kustilji u massimu ta’ għaxar pari kustilji (l-ewwel erba’ pari kustilji jridu jkunu sħaħ, l-oħrajn jistgħu jiġu maqtugħa) bi jew mingħajr il-parti rqiqa tad-dgħif;
(f) "Il-partijiet ta' wara mhux separati" għall-iskopijiet tal-kodiċi NM 02022050 u 02022050, tfisser il-parti ta’ wara tal-karkassa u tinkludi l-għadam kollu u l-koxxa u d-dejf, u tinkludi l-fetta b’minimu ta’ tliet pari kustilji sħaħ jew maqsuma bid-dejf jew mingħajru;
(g) "Il-partijiet ta' wara mhux separati" għal l-iskopijiet tal-kodiċi NM 02012050 u 02022050, tfisser il-parti ta’ wara ta' nofs il-karkassa u tinkludi l-għadam kollha u l-koxxa u d-dejf, u tinkludi l-fetta b’minimu ta’ tliet pari kustilji sħaħ jew maqsuma bid-dejf jew mingħajru;
(h) "Il-qatgħa" u "l-ilħit u l-skapula", għal iskopijiet tal-kodiċi NM 02023050 tfisser il-parti dorsali tan-naħa ta’ quddiem, u tinkludi l-parti ta’ fuq ta’ l-ispalla, u meħudha min-naħa ta’ quddiem b’minimu ta’ erba’ kustilji u massimu ta’ għaxar kustilji b’qatgħa dritta matul il-punt ta' fejn l-ewwel kustilja tingħaqad ma’ l-ewwel punt tas-segment ta’ l-għadma ta' nofs is-sider sal-punt riflessiv ta’ dijaframma fuq l-għaxar kustilja;
(i) "Is-sidra ta’ bhima" għall-iskop tal-kodiċi NM 02023050 tan-nomenklatura magħquda tfisser il-parti ta’ isfel tan-naħa ta’ quddiem u tinkludi l-pont tan-nofs tas-sidra u s-sidra fil-ponta ta’ isfel;
(j) "Laħam ippreparat jew ippreservat jew fdalijiet tal-laħam li jkun fihom laħam jew fdalijiet tal-fart, mhux imsajjar" għal iskopijiet tal-kodiċi NM 1602 50 10 u 1602 90 61, tfisser prodotti li ma kinux ġew soġġetti għal xi trattamenti ta’ sħana jew li kienu ġew soġġetti għal trattamenti ta’ sħana mhux suffiċjenti biex jassiguraw taqgħid ta’ proteini fil-laħam tal-prodott kollu kemm hu u li għalhekk juri traċċi ta’ likwidu fir-roża fuq il-wiċċ tal-parti maqtugħa meta l-prodott ikun maqtugħ matul il-linja li tgħaddi mill-aktar parti ħoxna tiegħu."
2. L-Anness I huwa mibdul bl-Anness II għal dan ir-Regolament.
Artikolu 3
L-Artikolu 2(5) tar Regolament tal-Kummissjoni (KEE) Nru 1136/79 tat-8 ta’ Ġunju 1979 li jistabbilixxi regoli dettaljati għal applikazzjoni ta’ l-arranġamenti speċjali ta’ l-importazzjoni għal ċerti tipi ta’ laħam ta’ ċanga friżat intenzjonati għall-ipproċessar u li jħassar ir-Regolament (KEE) Nru 572/73 [9] kif l-aħħar emendat bir-Regolament (KEE) 817/89 [10] huwa b'hekk mibdul b'dan li ġej:
"5. Għall-iskopijiet ta' l-Artikolu 14 (1) (a) tar-Regolament (KEE) Nru 805/63 ‘preservativi’ tfisser prodotti li jidħlu fil-kodiċi NM 1602 50 31 sa 1602 50 80 tan-nomenklatura magħquda, li fihom bl-użin 20 % jew iżjed ta’ laħam ta’ l-annimali tal-fart, u teskludi l-fdalijiet u xaħmijiet, li fihom iċ-ċanga u l-ġelatina jammontaw għal mill-inqas 85 % ta’ l-użin nett totali.
B'dana kollu, il-prodotti li kienu ġew ipproċessati għal bejgħ bl-imnut jew fi stabbilimenti ta' l-ikel u offruti għal bejgħ lejn il-konsumatur finali mhumiex meqjusa bħala ‘preservativi"
Artikolu 4
Ir-Regolament tal-Kummissjoni (KEE) Nru 2377/80 ta’ l-4 ta’ Settembru 1989 dwar ir-regoli dettaljati speċjali għall-applikazzjoni ta’ sistema ta' liċenzji ta’ l-importazzjoni u l-esportazzjoni fis-settur taċ-ċanga u tal-vitella [11], kif l-aħħar emendat bir-Regolament (KEE) Nru 815/91 [12] huwa b'hekk emendat kif ġej:
1. Artikolu 2 huwa mibdul b’dan li ġej:
"Artikolu 2
1. Liċenzja għandha tkun meħtieġa għall-importazzjoni fil-Komunità u l-esportazzjoni minn hemm ta' xi prodotti li hemm referenza dwarhom fl-Artikolu 1 (1) (a) tar-Regolament (KEE) Nru 805/68 u ta’ kull prodott li jidħol fil-kodiċi NM 1602 50 31 sa 1602 50 80 u 1602 90 69.
2. Il-liċenzja hija meħtieġa għall-esportazzjoni mill-Komunità ta’ prodotti li jidħlu fil-kodiċi NM 0102 10."
2. L-Artikolu 4 (ċ) huwa mibdul b’dan li ġej:
"(ċ) liċenzji oħrajn ta’ l-importazzjoni;
(i) għal 30 ġurnata għal prodotti li jidħlu fil-kodiċi NM 0102 90 05 sa 0102 90 29 mill-jum li fih dawn ikunu ġew attwalment maħruġa;
(ii) għal 90 ġurnata għal prodotti oħrajn mid-data tal-ħruġ fil-qofol ta' dak li jfisser l-Artikolu 21 (1) ta’ Regolament (KEE) Nru 3719/88."
3. L-Artikolu 4a (1) huwa mibdul b’dan li ġej:
"1. Għall-prodotti kollha li jidħlu fil-kodiċi 0102 90 05 sa 0102 90 29 tan-nomenklatura magħquda, is-Sezzjoni 7 ta' l-applikazzjoni tal-liċenzji u tal-liċenzja nnifisha għandha tkun ikkonfermata mill-pajjiż tal-provenjenza. Il-liċenzja ġġorr magħha l-obbligazzjoni li timporta minn dak il-pajjiż."
4. L-Artikolu 16 (1) (ii) huwa mibdul b’dan li ġej:
"(ii) għall-prodotti li jidħlu taħt il-kodiċi NM 0102 90 05 sa 0102 90 29 u jispeċifikaw in-numru tal-prinċipali u tal-pajjiżi tal-provenjenza, lista tal-liċenzji ta’ l-importazzjoni li tkun saret applikazzjoni għalihom mill-aħħar komunikazzjoni."
5. Fl-Anness I, is-Sezzjoni I (3) hija mibdula bl-Anness III għal dan ir-Regolament.
6. L-Anness I, is-Sezzjoni II hija mibdula bl-Anness IV għal dan ir-Regolament.
7. L-Anness III huwa mibdul bl-Anness V għal dan ir-Regolament.
8. L-Anness IV huwa mibdul bl-Anness VI għal dan ir-Regolament.
Artikolu 5
Ir-Regolament tal-Kummissjoni (KEE) Nru 2388/84 ta’ l-14 ta’ Awissu 1984 dwar ir-regoli dettaljati speċjali għall-applikazzjoni ta' rifondi fuq l-esportazzjoni fil-każ ta’ċerta ċanga u vitella ppreservati [13], kif l-aħħar emendat bir-Regolament (KEE) Nru 3988/87 [14] gie emendat kif ġej:
1. L-Artikolu 1 huwa mibdul b’dan li ġej:
"Artikolu 1
Il-prodotti preservati li jidħlu fil-kodiċi NM 1602 50 31 u 1602 50 39 li jilħqu l-kondizzjonijiet stabbiliti b'dan ir-Regolament huma esportati lejn pajjizi terzi għandhom ikunu eliġibbli għal rifondi speċjali meta jkunu mmanifatturati permezz ta' l-arranġamenti li hemm provvediment dwarhom fl-Artikolu 4 tar-Regolament (KEE) Nru 565/80."
2. Artikolu 3 ġie sostitwit b’dan li ġej:
"Artikolu 3
Meta l-prodotti ppreservati li jidħlu fil-kodiċi NM 1602 50 31 u 1602 50 39 bi qbil ma’ l-Artikolu 2, ikunu importati lura fit-territorju doganali tal-Komunità u ma jkunx iddikjarat għal rilaxx f'ċirkolazzjoni ħielsa permezz tar-Regolament tal-Kunsill (KEE) Nru 754/76, l-awtorità kompetenti għandha tawtorizza d-dħul fiċ-ċirkolazzjoni ħielsa biss jekk, b'żieda mal-ħlas tad-dazju applikabli ma’ l-importazzjoni, prova tkun ipprovduta li l-ammont ta’ rifondi mogħtija fuq l-esportazzjoni jkunu ġew irkuprati. Meta l-ammont mogħti ma jkunx jista’ jiġi ddeterminat għas-sodisfazzjon ta’ dawk l-awtoritajiet għandu jkun meqjus li hu egwali għall-għola rifondi applikabbli fid-data ta’ l-aċċettazzjoni tad-dikjarazzjoni taċ-ċirkulazzjoni ħielsa tal-merkanzija f'dak il-każ."
Artikolu 6
L-Anness I tar-Regolament tal-Kummissjoni (KEE) Nru 588/86 tat-28 ta’ Frar 1986 dwar l-iffissar ta’ levies speċjali fuq il-kummerċ taċ-ċanga u l-vitella fir-rigward tal-Portugal [15] huwa b'hekk mibdul bl-Anness VII għal dan ir-Regolament.
Artikolu 7
L-Artikolu 1 (1) tad-Deċiżjoni tal-Kunsill 82/530/KEE tad-19 ta’ Lulju 1982 li tawtorizza lir-Renju Unit biex jippermetti lill-awtoritajiet ta’ l-Isle of Man biex japplikaw sistema speċjali ta’ liċenzji ta’ l-importazzjoni għal-laħam tan-nagħaġ u taċ-ċanga u l-vitella [16], kif emendata bid-Deċiżjoni 92/153/KEE [17], huwa b'hekk mibdul bis-segwenti:
"1. '1. Sabiex tillimita l-importazzjoni, ir-Renju Unit jista jawtorizza; lill-Gvern ta’ l-Isle of Man biex japplika sistema ta’ liċenzji speċjali ta’ l-importazzjoni għal prodotti tal-laħam tan-nagħaġ u taċ-ċanga u tal-vitella, li jidħlu taħt l-intestaturi u sub-intestaturi 0102 10, 0102 90 05 sa 0102 90 79, 0104, 0201, 0202, 0204, 0206 10 95 u 0206 29 91 tan-nomenklatura magħquda."
Artikolu 8
Is-Sezzjoni 6 ta’ l-Anness tar-Regolament tal-Kummissjoni (KEE) Nru 3846/87 tas-17 ta’ Diċembru 1987 li jistabbilixxi nomenklatura tal-prodotti agrikoli għal rifondi ta’ l-esportaz-zjoni [18], kif l-aħħar emendat bir-Regolament (KEE) Nru 3297/92 [19] huwa mibdul bl-Anness VIII ta’ dan ir-Regolament.
Artikolu 9
Ir-Regolament tal-Kummissjoni (KEE) Nru 2342/92 tas-7 ta’ Awissu 1992 dwar l-importazzjoni ta’ annimali ta’ razza pura ta’ l-ispeċi tal-fart minn pajjiżi terzi u l-għoti ta’ rifondi ta’ l-esportazzjoni fuqhom [20] u jħassar ir-Regolament (KEE) Nru 1544/79 huwa b'hekk emendat kif ġej:
Fl-Artikoli 1 u 2 (1) il-kodiċi NM 0102 10 00 huwa mibdul bil-kodiċi NM 010210.
Artikolu 10
1. L-Annessi I, II, u III tar-Regolamenti tal-Kummissjoni (KEE) Nru 1912/92 ta’ l-10 ta' Lulju 1992 li jistabbilixxu regoli dettaljati ta’ l-implimentazzjoni għal miżuri speċifiċi biex ifornu lill-Gzejjer tal-Kanarja bi prodotti mis-settur taċ-ċanga u l-vitella [21], kif emendati bir-Regolament (KEE) Nru 2660/92 [22] huma mibdula bl-Anness IX ma’ dan ir-Regolament.
2. L-Annessi I, II, u III tar-Regolament tal-Kummissjoni (KEE) Nru 1913/92 ta’ l-10 ta’ Lulju 1992 li jistabbilixxu regoli dettaljati ta’ l-implimentazzjoni għal miżuri speċifiċi biex ifornu lill-Azores u l-Madeira bi prodotti mis-settur taċ-ċanga u l-vitella [23], kif emendati bir-Regolament (KEE) Nru 2660/92 huma mibdula bl-Anness X ma’ dan ir-Regolament.
3. L-Annessi I u II tar-Regolamenti tal-Kummissjoni (KEE) Nru 2254/92 tal-31 ta’ Lulju 1992 li jistabbilixxu regoli dettaljati ta’ l-implimentazzjoni għal miżuri speċifiċi biex ifornu lill-Gzejjer tal-Kanarja b’annimali tal-fart ħajjin [24], huma mibdula bl-Anness IX ma’ dan ir-Regolament.
4. L-Annessi I u II tar-Regolamenti tal-Kummissjoni (KEE) Nru 2255/92 tal-31 ta’ Lulju 1992 li jistabbilixxu regoli dettaljati ta’ l-implimentazzjoni għal miżuri speċifiċi biex ifornu lill-Madeira b’annimali tal-fart ħajjin [25], huma mibdula bl-Anness XII ma’ dan ir-Regolament.
Artikolu 11
L-Annessi I u II tar-Regolament tal-Kummissjoni (KEE) Nru 2312/92 tal-31 ta’ Lulju 1992 li jistabbilixxu regoli dettaljati ta’ l-implimentazzjoni għal miżuri speċifiċi biex iforni lid-dipartimenti esteri Franċiżi b’annimali ħajjin [26], huma mibdula bl-Anness XIII ma’ dan ir-Regolament.
Artikolu 12
Dan ir-Regolament għandu jidħol fis-seħħ fl-1 ta’ Jannar 1993.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussel, 18 Dicembru 1992.